KOMISSION ASETUS (EY) N:o 467/96,
annettu 14 päivänä maaliskuuta 1996,
tiettyjen Espanjan alueiden vapauttamisesta ylimääräisestä kesannoinnista markkinointivuonna 1996/97
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 2989/95 (2), ja erityisesti sen 2 artiklan,
erityisissä ilmastollisissa olosuhteissa, jotka aiheuttavat peltokasvien tuotoksen selvän pienenemisen tavanomaiseen verrattuna sekä kyseisen alueen peruspinta-alan ylittymisen, mainitun alueen tuottajat voidaan vapauttaa ylimääräisen korvauksetta tehtävän kesannoinnin velvoitteesta,
Espanjassa usean kuukauden ajan vallinneen kuivuuden vuoksi tuotos on pienentynyt useilla alueilla; tämä kuivuus aiheuttaa tilanteen, joka oikeuttaa täydelliseen vapauttamiseen ylimääräisestä kesannoinnista niillä Espanjan alueilla, joilla peruspinta-ala on ylittynyt,
tässä asetuksessa säädetyt toimenpiteet ovat viljan, rasvojen ja kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Niin sanotuilla "Secano"-alueilla toimivat peltokasvien tuottajat Aragonin, Castlla y Leonin ja Baskimaan itsehallintoalueilla sekä "Regadio"-alueilla toimivat peltokasvien tuottajat koko Espanjan kansallisella maaperällä vapautetaan markkinointivuonna 1996/97 asetuksen (ETY) N:o 1765/92 2 artiklan 6 kohdan toisessa luetelmakohdassa tarkoitetusta ylimääräisestä kesannoinnista.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 15 päivästä tammikuuta 1996 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä maaliskuuta 1996.